Intaka Guest House King William's Town | LekkeSlaap
Intaka Guest House is in King William's Town geleë en dis die ideale oornagplek tussen Kaapstad en Durban op die N2 indien jy na die Tuinroete, Wildekus, Samvari Wildreservaat of die Addo Olifantpark op pad is.
Intaka bied verblyf in B&B- en selfsorg-eenhede aan. Daar is 5 gastekamers en 'n losstaande tweeslaapkamerhuis met 'n oopplan-sitkamer en -kombuis. Die kamers en selfsorg-eenhede is smaakvol ingerig en toegerus met WiFi, TV en sekere DStv-kanale in die kamers.
Die hoofhuis het 'n gemeenskaplike sitarea met 'n TV en volledige DStv. Die kombuis kan 'n verskeidenheid maaltye bedien, van basiese ontbyt tot smullekker disse. Buite is daar 'n onderdak-braaiplek, 'n vuurmaakplek onder die sterre en 'n swembad vir gaste se gebruik. Daar is ook veilige parkeerplek van die straat af.
Die gastehuis is ideaal vir gaste wat op 'n besigheidsreis is. Maar of jy nou 'n sakereisiger, 'n vakansieganger, 'n reisiger, 'n sportiewe gas, 'n rugsakreisiger, 'n kontrakteur is of 'n funksie bywoon is Intaka die perfekte plek vir jou!